
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 942 

30 Δεκεμβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός κατ’ αποκοπή μηνιαίας αποζημίωσης 
στους Προέδρους και Αντιπροέδρους των ΤΕΙ ... 1 
Συμπληρωματική αύξηση των τιμολογίων των φορτ/ 
τών, κομιστών Τελωνείου και σημειωτών ξηρός της 

χώρας, για το έτος 1993 . 2 

Έγκριση Προγράμματος Μεταπτυχιακών Σπουδών του 
Παιδαγωγικού Τμήματος Νηπιαγωγών του Πανεπι¬ 
στημίου Κρήτης. 3 

Τροποποίηση της 17795/11.9.1993 απόφασης Νο¬ 
μάρχου Δυτ. Αττικής . 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2078216/8215/0022 (1) 


Καθορισμός κατ’ αποκοπή μηνιαίας αποζημίωσης στους 
Προέδρους και Αντιπροέδρους των ΤΕΙ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόιμη: 
α. Τις διατάξεις του Ν. 1404/83. 
β. Τις διατάξεις του Ν. 2083/92, αρ. 28 παρ. 9. 
γ. Τις διατάξεις του Ν. 2158/93, αρ. 7 παρ. 6. 
δ. Την Γ.Υ. 5246/14.10.93 (ΦΕΚ 829/Β/20.10.93) 
κοινή απόφαση του Πρωθυπουργού και του Υπ. Οικονομι¬ 
κών, «Ανάθεση αρμοδιοτήτων στους Υφυπουργούς Οικο¬ 
νομικών», αποφασίζουμε: 

1. Στους Προέδρους και Αντιπροέδρους των Τεχνολογι¬ 
κών Εκπαιδευτικών Ιδρυμάτων (ΤΕΙ) καταβάλλεται κατ’ 
αποκοπή μηνιαία αποζημίωση η οποία ορίζεται σε ποσο¬ 
στό επί των καταβαλλομένων αποδοχών τους ως ακολού¬ 
θως: 

α. Πρόεδροι 28%, 
β. Αντιπρόεδροι 22%. 

2. Σε περίπτωση που Πρόεδρος ή Αντιπρόεδρος ασκεί 
παράλληλα τα καθήκοντα περισσοτέρων της μιας των 
ανωτέρω θέσεων, λαμβάνει ως κατ' αποκοπή αποζημίωση 
κατά μήνα το ποσό που αντιστοιχεί στο μεγαλύτερο ποσο¬ 
στό. 

3. Σε περίπτωση που τα καθήκοντα ασκούνται από νόμι¬ 


μους αναπληρωτές, η αποζημίωση καταβάλλεται επιμερι¬ 
ζόμενη αναλόγως του χρόνου άσκησης των καθηκό¬ 
ντων. 

4. Η δαπάνη που προκαλείται από την εφαρμογή των 
διατάξεων αυτής της απόφασης ανέρχεται ετησίως σε 
δρχ. 22.540.000 και βαρύνει τους προϋπολογισμούς των 
οικείων ΤΕΙ και ειδικότερα τον ΚΑΕ 0284, στον οποίο θα 
εγγράφει η σχετική πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Α. ΠΑΠΑΔΟΠΟΥΛΟΣ Δ. ΦΑΤΟΥΡΟΣ 

-♦- 

Αριθ. 15690 (2) 

Συμπληρωματική αύξηση των τιμολογίων των φορτ/τών, 

κομιστών Τελωνείου και σημειωτών ξηρός της χώρας, 

για το έτος 1993. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» και τις όμοιες του άρθρου 27 του Ν. 
2081/1992. 

2. Τις διατάξεις του άρθρου 39 του Ν. 3239/1955 και 
του άρθρου 3 του Ν.Δ. 1254/1949. 

3. Τις δ/ξεις του άρθρου 6 του Ν. 1264/1982, όπως συ¬ 
μπληρώθηκαν με τις δ/ξεις του άρθρου 8 του Ν. 1915/ 
1990. 

4. Την αριθ. 80386/30.11.1990 απόφαση του Υπουρ¬ 
γού Προεδρίας της Κυβερνήσεως και Εργασίας «Περιορι¬ 
σμός των Υπογραφών στα Διοικητικά έγγραφα». 

5. Την αριθ. 80243/4.11.1993 απόφαση του Υπουργού 
Εργασίας «Μεταβίβαση αρμοδιοτήτων του Υπουργού Ερ¬ 
γασίας στο Γ ενικό Γ ραμματέα του Υπουργείου». 

6. Την από 3.4.1991 Εθνική Γενική Συλλογική Σύμβαση 
Εργασίας (πρακ. κατ. 10/4.4.91) και την από 9.6.1993 
όμοια (πρακ. κατ. 37/11.6.93). 

7. Την αριθ. 429/1.11.93 αίτηση της Ο.Φ.Ε., αποφασί¬ 
ζουμε: 

1. Εγκρίνουμε τη συμπληρωματική αύξηση των ισχυό- 
ντων τιμολογίων αμοιβής των φορτοεκφορτωτών, κομι- 

στών Τελωνείου και σημειωτών ξηράς της χώρας έτους 
1993, για τους οποίους ισχύουν οι διατάξεις περί φορτο¬ 
εκφορτώσεων, κατά ποσοστό 2%, που θα συνεισπράττε- 
ται με τους πόρους του λογαριασμού επιδόματος γόμου 
και θα αποδίδεται μέσω των Επιτροπών Ρυθμίσεως Φορτ/ 
σεων Ξηράς (Ε.Ρ.Φ.Ξ.) στην Ομοσπονδία Φορτοεκφορ¬ 
τωτών Ελλάδος (Ο.Φ.Ε.), η οποία θα μεριμνήσει για την 
ιδιωτική ασφάλιση των εργαζομένων των προαναφερομέ- 
νων κατηγοριών. 

Οι διοικήσεις των σωματείων με έγγραφη δήλωσή τους 
προς τις αρμόδιες Ε.Ρ.Φ.Ξ., μπορούν ελεύθερα να αρνη- 
θούν την απόδοση του ποσού που θα προέλθει από την 
ανωτέρω αύξηση των τιμολογίων, υπέρ της Ο.Φ.Ε. 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 1993 

Ο Γενικός Γραμματέας 

ΕΥΑΓΓΕΛΟΣ ΣΤΑΪΚΟΣ 

Αριθ. Β7/36 (3) 

Έγκριση Προγράμματος Μεταπτυχιακών Σπουδών του 

Παιδαγωγικού Τμήματος Νηπιαγωγών του Πανεπιστη¬ 
μίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85 όπως τροποποιήθηκε 
με το άρθρο 27 του Ν. 2081/92 (ΦΕΚ 154/Α'). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. και συνολική 
δαπάνη για την εξαετή λειτουργία του προγράμματος 
9.000.000 δρχ. εις βάρος του Κρατικού Προϋπολογισμού, 
η οποία θα καλυφθεί από τον Προϋπολογισμό του Υπουρ¬ 
γείου Εθνικής Παιδείας και θρησκευμάτων Φ.120 και 
ΚΑΕ 5299 με αντίστοιχη αύξηση της χορήγησης του Πανε¬ 
πιστημίου Κρήτης, αποφασίζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Παιδαγωγικού Τμήματος Νηπιαγω¬ 
γών του Πανεπιστημίου Κρήτης, το οποίο κατάρτισε η Γε¬ 
νική Συνέλευση Ειδικής Σύνθεσης του παραπάνω τμήμα¬ 
τος στη συνεδρίαση της αριθ. 51/25.5.93 και ενέκρινε η 
Σύγκλητος Ειδικής Σύνθεσης στη συνεδρίασή της αριθ. 
71/17.9.93 και το οποίο έχει ως εξής: 

Αρθρο 1 

Γενικές Διατάξεις. 

Το Παιδαγωγικό Τμήμα Νηπιαγωγών διοργανώνει Πρό¬ 
γραμμα Μεταπτυχιακών Σπουδών, το οποίο λειτουργεί 
από το ακαδημαϊκό έτος 1994 - 1995, σύμφωνα με τις 
διατάξεις της απόφασης αυτής και τις διατάξεις των άρ¬ 
θρων 10 έως και 12 του Ν. 2083/1992. 


Αρθρο 2 

Αντικείμενο - Σκοπός. 

Σκοπός του Π.Μ.Σ. είναι η παραγωγή και κατάκτηση 
νέων επιστημονικών γνώσεων με τη βαθύτερη έρευνα και 
ειδικότερη μελέτη σε εξειδικευμένα και προωθημένα 
γνωστικά πεδία και η ανάδειξη νέων ερευνητών και επι¬ 
στημόνων σε όλες τις επιστημονικές ειδικότητες των Επι¬ 
στημών της Αγωγής. 

Αντικείμενο του Π.Μ.Σ. είναι τα επιμέρους επιστημο¬ 
νικά πεδία που ανήκουν στο χώρο της έρευνας και της 
σπουδής του παιδιού και της αγωγής του. 

Άρθρο 3 

Μεταπτυχιακοί Τίτλοι. 

Το Π.Μ.Σ. απονέμει: 

α) Μεταπτυχιακό Δίπλωμα Ειδίκευσης στους εξής το¬ 
μείς: 1) Ψυχολογία και Αγωγή του Αναπτυσσομένου αν¬ 
θρώπου, 2) Παιδαγωγική και Διδακτική Μεθοδολογία του 
Νηπιαγωγείου, 3) Κοινωνιολογική και Ανθρωπιστική διά¬ 
σταση της Εκπαίδευσης, και 

β) Διδακτορικό Δίπλωμα στις Επιστήμες της Αγωγής. 

Άρθρο 4 

Κατηγορίες Πτυχιούχων 
που γίνονται δεκτοί. 

Στο Π.Μ.Σ. γίνονται δεκτοίπτυχιούχοι των εξής Τμημά¬ 
των των Α.Ε.Ι. της ημεδαπής ή αντιστοίχων Τμημάτων της 
αλλοδαπής: 

α) Παιδαγωγικού Τμήματος Νηπιαγωγών, Παιδαγωγικού 
Τμήματος Δημοτικής Εκαπαίδευσης, Τμήματος Φιλοσο¬ 
φίας, Παιδαγωγικής και Ψυχολογίας και Τμήματος Ψυχο¬ 
λογίας. 

β) Οιουδήποτε άλλου Πανεπιστημιακού Τμήματος, όταν 
ο υποψήφιος έχει εξετασθεί επιτυχώς σε τρία τουλάχι¬ 
στον μαθήματα των Επιστημών της Αγωγής σε προπτυ¬ 
χιακό επίπεδο. 

γ) Μεταπτυχιακών Προγραμμάτων Σπουδών των Τμημά- 
των της (α) ομάδας. 

Άρθρο 5 
Χρονική διάρκεια. 

Η Χρονική διάρκεια για την απονομή των κατά το άρθρο 
3 τίτλων ορίζεται για το Μεταπτυχιακό Δίπλωμα Ειδίκευ¬ 
σης σε τέσσερα (4) διδακτικά εξάμηνα και για το διδακτο¬ 
ρικό δίπλωμα επιπλέον σε τέσσερα (4) διδακτικά εξάμηνα. 
Η διάρκεια αυτή μπορεί να παραταθεί ύστερα από από¬ 
φαση της Γ.Σ.Ε.Σ. 

Άρθρο 6 

Πρόγραμμα Μαθημάτων. 

Τα μαθήματα, η διδακτική και ερευνητική απασχόληση 
και οι κάθε είδους εκπαιδευτικές και ερευνητικές δραστη¬ 
ριότητες για τη απονομή των κατά το άρθρο 3 τίτλων ορί¬ 
ζονται ως εξής: 

α) Για το Μ.Δ.Ε. 

Α' εξάμηνο: Τρία (3) μαθήματα υποχρεωτικά για όλες 
τις ειδικεύσεις. 

Ένα (1) μάθημα ειδίκευσης. 

Β' εξάμηνο: Δύο (2) μαθήματα υποχρεωτικά για όλες 
τις ειδικεύσεις. 

Ένα (1) μάθημα ειδίκευσης. 

Ένα (1) σεμινάριο εξειδικευμένης μελέτης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10141 


Γ' εξάμηνο: Δύο (2) μαθήματα υποχρεωτικά για όλες 
τις ειδικεύσεις. 

Ένα (1) μάθημα ειδίκευσης. 

Ένα (1) σεμινάριο ερευνητικής απασχόλησης και συγ¬ 
γραφής διπλωματικής εργασίας. 

Δ' εξάμηνο: Ένα (1) μάθημα υποχρεωτικά για όλες τις 
ειδικεύσεις. 

Ένα (1) μάθημα ειδίκευσης. 

Ένα (1) σεμινάριο εξειδικευμένης μελέτης. 

Ένα (1) σεμινάριο ερευνητικής απασχόλησης και συγ¬ 
γραφής διπλωματικής εργασίας (συνέχεια από το Γ εξά¬ 
μηνο). 

Τα μαθήματα σε όλα τα εξάμηνα διδάσκονται επί τρεις 
(3) ώρες εβδομαδιαίως και αντιστοιχούν σε 36 διδακτικές 
μονάδες. 

Τα σεμινάρια εξειδικευμένης μελέτης προσφέρονται σε 
δύο εξάμηνα επί τρεις (3) ώρες εβδομαδιαίως και αντι¬ 
στοιχούν σε έξι (6) διδακτικές μονάδες. 

Το σεμινάριο ερευνητικής απασχόλησης και συγγραφής 
μεταπτυχιακής εργασίας προσφέρονται σε δύο εξάμηνα 
και αντιστοιχεί σε δώδεκα (12) διδακτικές μονάδες. 

β) Για το Διδακτορικό Δίπλωμα. 

Για το Διδακτορικό Δίπλωμα απαιτείται Μεταπτυχιακό 
Δίπλωμα Ειδίκευσης ή αναγνωρισμένος ισότιμος μεταπτυ¬ 
χιακάς τίτλος της αλλοδαπής. Ακολουθείται η προβλεπό- 
μενη από την παρ. 5 του άρθρου 12 του Ν. 2083/92 διαδι¬ 
κασία. Η εκπόνηση της διδακτορικής διατριβής δεν απαι¬ 
τεί την παρακουλούθηση μαθημάτων. Κατ’ εξαίρεση αυτό 
μπορεί να γίνει με απόφαση της Γ.Σ.Ε.Σ., ύστερα από 
πρόταση της συμβουλευτικής επιτροπής, και για ορισμένα 
κατά τη κρίση της μαθήματα. Ο υποψήφιος διδάκτορας 
οφείλει να καλύψει βιογραφικά και ερευνητικά το θέμα 
του σύμφωνα πάντοτε με την καθοδήγηση του επιβλέπο- 
ντος και της συμβουλευτικής επιτροπής. Η τελική αξιολό¬ 
γηση και κρίση της διατριβής γίνεται σύμφωνα με το πρό¬ 
γραμμα και τον κανονισμό μεταπτυχιακών σπουδών από 
εξεταστική επιτροπή κατά τις διατάξεις της παρ. 5β του 
άρθρου 12 του Ν. 2083/92. 

Πρόγραμμα Μαθημάτων: 

Διδασκόμενα Μαθήματα - Ερευνητική απασχόληση. 

1) Υποχρεωτικά κοινά. 

Α' Εξάμηνο. 

Παιδαγωγική I. 

Ψυχολογία I. 

Μεθοδολογία Ψυχοπαιδαγωγικής Έρευνας I. 

Β' Εξάμηνο. 

Μεθοδολογία Ψυχοπαιδαγωγικής Έρευνας I!. 

Πληροφορική. 

Γ' Εξάμηνο. 

Παιδαγωγική II. 

Ψυχολογία II. 

Δ' Εξάμηνο. 

Αισθητική Αγωγή. 

2) Κατ’ επιλογή υποχρεωτικά κατά ειδίκευση. 

Τέσσερα προσφερόμενα από τα παρακάτω μαθή- 

- ματα. 

α) Για την ειδίκευση Παιδαγωγική και Διδακτική Μεθο¬ 
δολογία του Νηπιαγωγείου: 

Εκπαιδευτική αξιολόγηση. 

Ιστορία Προσχολικής Αγωγής. 

Ειδική Αγωγή Νηπίων. 

Ηθική και θρησκευτική ανάπτυξη και αγωγή. 

Σύγχρονες θεωρίες μάθησης. 

Εκπαιδευτική Τεχνολογία. 

Ελληνική Γλώσσα. 

Παιδική Λογοτεχνία. 


Αντισταθμιστική Αγωγή, 
θεατρική Αγωγή - θεατρικό παιχνίδι. 

Μουσική και ρυθμική αγωγή νηπίων. 

Ψυχοκινητική αγωγή νηπίων, 
κουκλοθέατρο. 

α) Για την ειδίκευση Ψυχολογία και Αγωγή του Αναπτυσ- 
σομένου ανθρώπου: 

Παιδαγωγική Ψυχολογία. 

Ψυχοπαθολογία του παιδιού, 
θεωρίες Συμβουλευτικής. 

Συναισθηματική Αανάπτυξη και Αγωγή του παιδιού. 
Ψυχογλωσσολογία. 

Διαφορική Ψυχολογία. 

γ) Για την ειδίκευση Κοινωνιολογική και Ανθρωπιστική 
διάσταση της Εκπαίδευσης:* 

Ελληνική Γλώσσα. 

Ελληνική Γραμματεία. 

Παιδική Λογοτεχνία. 

Λαϊκός Πολιτισμός. 

Αφήγηση - Παραμύθι. 

Ελληνική Ιστορία.. 

Ιστορία της Κρήτης. 

Δίκαιο της Παιδείας. 

Οργανωτική θεωρία στην Εκπαίδευση. 

Οικονομία και Προγραμματισμός στην Εκπαίδευση. 
Εκπαιδευτική Πολιτική και Εκπαιδευτικά συστήματα χω¬ 
ρών μελών της Ε.Ο.Κ. 

Ιστορία της Εκπαίδευσης. 

Κοινωνιολογία της Οικογένειας. 

Κοινωνιολογία της Εκπαίδευσης. 

Διαφορική Κοινωνικοποίηση. 

Ο ρόλος του νηπιαγωγείου στη σύγχρονη κοινωνία. 
Γλωσσικός Κώδικας και Κοινωνική Στρωμάτωση. 
Φιλοσοφία της Παιδείας, 
θεολογική Επιστήμη. 

3) Ερευνητική απασχόληση: 

Δύο (2) σεμινάρια εξειδικευμένης μελέτης. 

Ένα (1) σεμινάριο ερευνητικής απασχόλησης και συγ¬ 
γραφής μεταπτυχιακής εργασίας. 

Αρθρο 7 

Αριθμός εισακτέων. 

Ο αριθμός εισακτέων στο Π.Μ.Σ. ορίζεται κατ’ ανώτατο 
όριο σε δέκα πέντε (15) κατ’ έτος. Ο αριθμός μπορεί ν’ 
αυξάνεται ή να μειώνεται με απόφαση της Γ.Σ.Ε.Σ. 

Άρθρο 8 
Προσωπικό. 

Στο Π.Μ.Σ. θα απασχοληθεί το υπάρχον προσωπικό του 
Τμήματος:, 

-Δέκα έξι (16) μέλη Δ.Ε.Π. του Τμήματος. 

-Έξι (6) μέλη Ε.Ε.Π. 

-Τρία (3) μέλη Ε.Δ.Τ.Π. του Τμήματος. 

-Πέντε (5) διδάσκοντες με σύμβαση. 

-Επτά (7) αποσπασμένοι εκπαιδευτικοί. 

Άρθρο 9 

Υλικοτεχνική υποδομή. 

Από την υπάρχουσά υλικοτεχνική υποδομή θα χρησι¬ 
μοποιηθούν: 


* Η επιλογή των τεσσάρων μαθημάτων για την τρίτη ειδίκευση 
καθορίζεται απά τη Γ.Σ.Ε.Σ. μετά από πρόταση της συντονιστικής 
επιτροπής και του επιβλέποντος μέλους. 

-Τέσσερις (4) αίθουσες διδασκαλίας του Πανεπιστη¬ 
μίου. , 

-Η βιβλιοθήκη του Πανεπιστημίου. 

-Τα εργαστήρια ηλεκτρονικού υπολογιστή και καλλιτε¬ 
χνικών μαθημάτων του Τμήματος. 

-Η γραμματεία του Τμήματος, 
θα απαιτηθούν επιπλέον. 

-Γραμματειακή στήριξη: Εξοπλισμένο γραφείο με αρ¬ 
χείο, οοηιρυΐΘΓ, ΡΑΧ, γραφική ύλη, φωτοτυπικό μηχάνημα, 
έπιπλα κ.λ.π. 

-Εργαστήριο δέκα (10) Ηλεκτρονικών Υπολογιστών με 
την ανάλογη επίπλωση, προγράμματα και έπιπλα. 

Αρθρο 10 

Διάρκεια λειτουργίας. 

Το Π.Μ.Σ. θα λειτουργήσει για έξι (6) έτη. Μετά τη λήξη 
της περιόδου αυτής θα επαναεξετασθεί η ανάγκη και η 
σκοπιμότητα της συνέχισης του προγράμματος. 

Αρθρο 11 

Κόστος λειτουργίας. 

α. Το κόστος της υλικοτεχνικής υποδομής που θα απαι¬ 
τηθεί ανέρχεται συνολικά σε 5.000.000 δρχ. και αφορά το 
Εργαστήριο Ηλεκτρονικών Υπολογιστών. 

β. Το λειτουργικό κόστος σε ετήσια βάση για αναλώσιμα 
και διάφορα άλλα λειτουργικά έξοδα ανέρχεται σε 
1.500.000 δρχ. συνολικό κόστος γαι έξι (6) έτη 9.000.000 
δρχ. 

Το παραπάνω ποσό θα καλυφθεί από τον Κρατικό 
Προϋπολογισμό του Υπουργείου Εθνικής Παιδείας και 
θρησκευμάτων. 

Αρθρο 12 

Μεταβατικές Διατάξεις. 

Μέχρι να εκδοθεί ο κανονισμός Μεταπτυχιακών Σπου¬ 
δών όπως αυτός ορίζεται από τις διατάξεις του Ν. 
2083/92 ισχύει ο προσωρινός Κανονισμός Μεταπτυχια¬ 
κών Σπουδών του Παιδαγωγικού Τμήματος Νηπιαγωγών 
του Πανεπιστημίου Κρήτης. 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορίζεται 
με απόφαση της Συγκλήτου Ειδ. Σύνθεσης, ύστερα από 


εισήγηση της Γενικής Συνέλευσης Ειδικής Σύνθεσης του 
Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. 25560 (4) 

Τροποποίηση της 17795/11.9.1993 απόφασης Νομάρ¬ 
χου Δυτ. Αττικής. 

Η ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Την αριθ. 17795/11.8.93 απόφασή μας, με την οποία 
επικυρώθηκε η 113/28.7.93 όμοια του Δημάρχου Νέων 
Λιοσίων και δημοσιεύθηκε στο ΦΕΚ 654/Β730.8.93. 

2. Το αριθμ. 15757/27.10.93 έγγραφο του Δημάρχου 
Νέων Λιοσίων. 

3. Τις διατάξεις των παρ. 11 και 12 του άρθρου 26 του 
Ν. 2130/93, αποφασίζουμε: 

Τροποποιούμε την 17795/11.8.93 απόφασή μας με την 
οποία επικυρώθηκε η 113/28.7.93 όμοια του Δημάρχου 
Νέων Λιοσίων και δημοσιεύθηκε στο ΦΕΚ 654/Β7 
30.8.93, στην πρώτη παράγραφο αυτής, η οποία διαμορ¬ 
φώθηκε ως εξής: 

Νόμιμη είναι η αριθ. 113/28.7.93 απόφαση του Δημάρ¬ 
χου Νέων Λιοσίων, με την οποία συνιστώνται δύο (2) προ¬ 
σωρινές προσωπαγέίς θέσεις εργασίας ιδιωτικού δικαίου 
αορίστου χρόνου, ειδικότητας Διοικητικού - Λογιστικού 
Τ.Ε.Ι. 

Κατά τα λοιπά ισχύει όπως έχει, η τροποποιούμενη από¬ 
φασή μας. 

Από τις διατάξεις της παρούσης απόφασης δεν προκα- 
λείται δαπάνη σε βάρος του προϋπολογισμού του δήμου 
Νέων Λιοσίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αιγάλεω, 8 Δεκεμβρίου 1993 

Η Νομάρχης 
Μ. ΣΗΜΑΝΤΩΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




